Arnbjerg kirkegård, beliggende Lundvej 6, er taget i brug ca. 1880. Kirkegården ligger smukt med de store bøgetræer fra Arnbjerganlægget som baggrund. Området repræsenterer i det store og hele den traditionelle kirkegårdskultur, med gravsteder med thujahæk, der giver mulighed for individuel anlæggelse af gravstedet. Endvidere er der i 1988 udlagt et areal til urnegravsteder i græs.
På kirkegården findes 7 fredede gravminder for frihedskæmpere, hver med en bronzeplatte med inskriptionen: ”Faldet i Danmarks Frihedskamp 1940-1945”